**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 20.06.2022**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Cédl Zima Kitti, Štefan Valocsay

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 31.03.2022**
2. **Prerokovanie programu zasadnutia mestského zastupiteľstva**
3. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Predseda Výboru oboznámil prítomných o plnení rozpočtu mesta k 31.03.2022 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno plnenie rozpočtu berie na vedomie.

**K bodu 2)**

**Návrh na schválenie II. zmeny rozpočtu mesta za rok 2022**

Prítomní členovia prerokovali predložený návrh II. zmeny rozpočtu mesta na rok 2022. II.zmena je vykonaná ako upresnenie bežných a kapitálových príjmov a výdavkov rozpočtu, ktoré vyplývajú zo skutočnosti, ktoré nastali od schválenia I. zmeny rozpočtu na rok 2022.

Výbor m.č. Mliečno jednohlasne odporučil prerokovaný návrh II. zmeny rozpočtu mesta na rok 2022 schváliť na MsZ.

**Návrh na prijatie investičného úveru**

Prítomní členovia výboru prerokovali predložené indikatívne ponuky na investičný úver a na základe výpočtov odporučili vybrať ponuku Slovenskej sporiteľne a.s.

Prijatie bankového investičného úveru vo výške 800.000,– € je v súlade so schváleným rozpočtom mesta na rok 2022.

**Návrh na schválenie VZN Mesta Šamorín č. 6/2022 o podmienkach predaja výrobkov a poskytovania služieb na trhových miestach s ktorým sa vydáva trhový poriadok pre trhovisko a pre príležitostné trhy**

-upresňuje jednorázové akcie počas celého roka čítane predaja počas hodov v Mliečne

**Návrh na schválenie VZN Mesta Šamorín č. 8/2022 o poskytovaní jednorazovej dávky v hmotnej núdzi, finančnej pomoci a príspevkov občanom mesta**

prítomní členovia výboru prerokovali predložený Návrh VZN a jednohlasne odporučili prerokovaný Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta schváliť MsZ.

**MNM tech. s.r.o.** – žiadosť o zriadení vecného bremena na časť pozemku registra C parc. č. 80 o celkovej výmere 4.586 m2 ako zastavaná plocha v rozsahu podľa geometrického plánu diel „1“ o výmere 857 m2 ako zastavaná plocha na LV č. 870 – za účelom zabezpečenia realizácie pripojenia existujúcich NN vedení.

Výbor m.č. Mliečno jednohlasne odporučil na schválenie MsZ.

**MNM tech. s.r.o**. – žiadosť o zriadení vecného bremena na časť pozemku registra C parc. č. 81/1 o celkovej výmere 3.537 m2 ako zastavaná plocha v rozsahu podľa geometrického plánu diel „3“ o výmere 33 m2 ako zastavaná plocha na LV č. 870 – za účelom zabezpečenia stavebného povolenia a realizácie výstavby vodovodu a kanalizácie.

Výbor m.č. Mliečno odporučil na schválenie MsZ.

**DEVELOPMENT 3, s.r.o.** – žiadosť o zriadení vecného bremena na časť pozemku registra C paarc. č. 244/1 o celkovej výmere 2.561 m2 ako zastavaná plocha diel „3“ o výmere 37 m2 a parc. č. 57/11 m2 o celkovej výmere 6.232 m2 ako zastavaná plocha diel „4“ o výmere 21 m2 v k.ú. Mliečno vedené na LV č. 870 – za účelom zabezpečenia stavebného povolenia a realizácie výstavby vodovodu a kanalizácie.

Výbor m.č. Mliečno jednohlasne odporučil na schválenie MsZ.

**MKs-Ing. Kašša Milan, s.r.o.** – žiadosť o zriadení vecného bremena na časť pozemku registra C parc. č. 46 o celkovej výmere 3.843 m2 ako zastavaná plocha v rozsahu podľa geometrického plánu diel „1“ o výmere 14 m2 ako zastavaná plocha na LV č. 870 – za účelom zabezpečenia stavebného povolenia a realizácie uloženia NN vedení.

Výbor m.č. Mliečno po posúdení odporučil na schválenie MsZ.

**Donau farm –** výzva na vrátenie pozemku, respektíve vymeranie náhradného pozemku

Výbor m.č. Mliečno po prečítaní konštatoval, že zberný dvor v Mliečne je nevyhnutne potrebný a doporučuje mestu riešiť pozemky, aby zberný dvor naďalej mohol fungovať.

**Mgr. Karol Paulovicz -** Žiadosť o zváženie vybudovanie chodníka Bučuháza - Šamorín

Členovia výboru prerokovali danú žiadosť. Aktuálne je v mestskej časti Bučuháza pozdĺž hlavnej cesty naprojektovaný chodník, na ktorom prebiehajú prípravné práce pre podanie žiadosti pre územné rozhodnutie.

**Ing. Vladislav Stračár a manželka –** Žiadosť o odkúpenie pozemku

Členovia výboru prerokovali uvedenú žiadosť a neodporučili žiadosti vyhovieť. Odporúčajú

žiadateľovi požiadať zriadenie vjazdu na základe geometrického plánu.

**D4R7 Constroction s.r.o. –** odovzdanie komunikácii mestu Šamorín

Výbor m.č. Mliečno prerokoval danú žiadosť a neodporučil prebratie mostnej konštrukcie a cestných komunikácií vzhľadom na to, že Mesto Šamorín nedisponuje potrebnou vybavenosťou na údržbu mostov, popritom konštrukcia neumožňuje pravidelnú a dôkladnú údržbu mosta a okolia.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

predseda Výboru m.č. Mliečno

Zapísala:Mária Óvári